

 **PARAKSTU VĀKŠANAS LAPA**

BALVU NOVADA PAŠVALDĪBA

**PARAKSTU VĀKŠANA PAR BALVU** **NEATLIEKAMĀS MEDICĪNISKĀS**

 **PALĪDZĪBAS SLIMNĪCAS DIENNAKTS STACIONĀRA SAGLABĀŠANU**

**03.10.2025. - 20.10.2025.**

*Ar šo es piekrītu savu personas datu apstrādei un manu personas datu iesniegšanai Saeimas priekšsēdētājai* *Daigai Mieriņai, Ministru prezidentei Evikai Siliņai un Veselības ministram Hosamam Abu Meri.*

*Ar Balvu novada pašvaldības veikto datu apstrādi varat iepazīties Datu privātuma politikā, kas ir publicēta pašvaldības tīmekļvietnē: www.balvi.lv/lv/balvu-novada-pasvaldibas-datu-privatuma-politika .*

Mēs iestājamies par Balvu neatliekamās medicīniskās palīdzības slimnīcas diennakts stacionāra saglabāšanu. Veselības ministrijas plāns slimnīcu pārveidot par dienas stacionāru nav pieņemams, jo tas apdraud iedzīvotāju pieejamību savlaicīgai un kvalitatīvai veselības aprūpei. SIA “Balvu un Gulbenes slimnīcu apvienība” atbilst III līmeņa slimnīcu statusam, un Balvu slimnīca pēdējos gados ir nepārtraukti attīstījusies – veikti ievērojami ieguldījumi infrastruktūrā, modernizēta aprīkojuma bāze un paaugstināts pakalpojumu līmenis. Arī Valsts kontroles revīzijas ziņojumā SIA “Balvu un Gulbenes slimnīcu apvienība” nav saņēmusi aizrādījumus par kritiskiem pārkāpumiem.

Slimnīcas kapacitātes samazināšana apdraud austrumu pierobežas iedzīvotāju pieejamību kvalitatīvai veselības aprūpei, ir pretrunā ar valsts drošības un austrumu pierobežas stiprināšanas plāniem un var izraisīt neatgriezeniskas sekas neatliekamas palīdzības gadījumā. No tālākiem Balvu novada pagastiem (piem., Krišjāņi vai Žīguri) līdz Balvu slimnīcai ceļā paiet ap 25 minūtēm, bet līdz Rēzeknei vai Valmierai nokļūšana nozīmētu zaudēt kritiski dārgo laiku. Piemēram, no Žīguriem līdz Vidzemes slimnīcai Valmierā ceļā būtu jāpavada vairāk nekā 2 stundas, kas infarkta gadījumā var novest pie neatgriezeniskām sekām, tostarp invaliditātes, bet smagas asiņošanas gadījumā grūtniecēm – gadā vidēji divām māmiņām un viņu nedzimušajiem bērniem – dzīvības zaudējuma. Paradoksāli, ka viena ministrija iegulda miljonus aizsardzībā, kamēr otra samazina medicīnas infrastruktūru.

Pieprasām, lai Veselības ministrija un citas atbildīgās institūcijas saglabā Balvu neatliekamās medicīniskās palīdzības slimnīcas diennakts stacionāru, neīstenojot slimnīcas pāreju uz dienas stacionāru, kā arī nodrošina nepieciešamo finansējumu un resursus, lai uzturētu Balvu slimnīcas 24/7 pakalpojumus un vietējo nodaļu darbību.

***\**** *Šis dokuments ir parakstīts ar drošu elektronisko parakstu un satur laika zīmogu.*

|  |  |  |  |
| --- | --- | --- | --- |
| **N.p.k.** | **VĀRDS, UZVĀRDS** | **PERSONAS KODS** | **PARAKSTS** |
| 1. |  |  | **\*** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **.** |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |